Gw mau tau Konsep dari Town Boy. Jelasin dalam bahasa melayu

Sepertimana Kampung Boy, Town Boy juga ialah sebuah autobiografi. Cerita dalam buku ini ialah himpunan kenangan pengarangnya, Lat tentang zaman remajanya di Ipoh, kisah "hari-hari sebelum [beliau] berpindah ke ibu kota untuk menceburkan diri dalam kehidupan sebagai orang dewasa... dan kemudiannya seorang penconteng profesional". Lat membesar di kampung dan berpindah ke bandar selepas menamatkan pengajian di sekolah tinggi. Beliau bekerja di sana sebagai wartawan jenayah dan mereka kartun untuk menambah pendapatannya - hobi yang beliau telah mula pada usia sembilan tahun. Menurut Lat, beliau menyiapkan muka surat pertama buku ini pada 2 Februari 1981 dengan menulis 'saya menjadi budak bandar pada usia 10 tahun' dan beliau bekerja keras untuk menyiapkan buku ini kerana beliau mempunyai masa untuk menghasilkan buku selepas Kampung Boy. Pada 16 Februari, beliau telah menyiapkan 45 muka surat buku ini dan menyerahkannya kepada ketua pengarang New Straits Times, Tan Sri Lee Siew Yee.

Untuk buku ini, Lat ingin menghebahkan pengetahuannya tentang muzik dan menulis cerita halus tentang persahabatan. Frankie mewakili pelbagai rakan Lat yang dibuat pada zaman itu melalui kecintaan yang sama terhadap muzik. Selain itu, beliau juga memuatkan aspek-aspek dan watak dari zaman persekolahannya di Sekolah Anderson. Lat mengakui amat "merasai suasana bernostalgia" pada masa itu dan cara penceritaannya juga berkisarkan tentang dirinya dan rakan-rakannya pada ketika itu semasa beliau menulis Town Boy. Menurutnya, meskipun Town Boy berdasarkan daripada peristiwa sebenar, beliau enggan menyampaikannya secara khusus mengenai Sekolah Anderson. Pada 25 Jun, Lat berjaya menyiapkan muka surat dalaman untuk Town Boy, diikuti oleh kulit bukunya pada keesokan harinya.